Fadorobahili

Fadorobahili ya'ia da'ö no sambua desa ba Kecamatan Mandrehe. Kodenia ba wamatörö Indonesia 12.25.05.2012. Fa'ebolonia 3,69 km ma 4,76% moroi ba wa'ebolo Kecamatan Mandrehe. Banua andre ba no so ba dete hili-hili. Fefu nomo ba no te'oli fatahö-tahö ba mangerogö zanaere danö ma baho danö. Si mane ni'ila ba mbanua bö'ö ewali nomo ba mbanua andrö ba no fatohu manö tobali lala famakhai mbanua andre ba mbanua bö'ö.

Banua si faola ya'ia da'ö Tuho'öwö, Iraonogambö, Fadorosifulubanua ba Iraonogeba. Molo'ö Mandrehe Dalam Angka 2020, so 433 niha ba Wadorobahili. Ba gotalua da'ö so 199 ndra matua ba 234 ndra alawe. Fao ba da'ö fefu ndraono ba satua.

Niha Mbanua 

Si mane ba mbanua bö'ö, niha mbanua Wadorobahili tola tewa'ö oi si fatalifusö manö. Oi mado Gulö niha mbanua si so ba da'ö. Na so mado tanö bö'ö ba lö ato, mato dombua ma tölu ngambatö si fateŵu simane niha sifateŵu ba mbanua bö'ö.

Agama 

Fefu niha mbanua ba Wadorobahili no Niha Keriso. Ba mbanua andrö so sambua gosali si faböbö khö Mbanua Niha Keriso Protestan.

Umbu 

Kategori:Desa ba Danö Niha